Diari Oficial de la Generalitat Valenciana


Sumari del DOGV 5510, del 11-05-2007 (2007/4841)

Edicte de la Junta Arbitral del Transport d'Alacant sobre la notificació del laude arbitral a l'empresa Creaciones Payma, SL, en l'expedient 031/06-A.
------------------------------------------------------------------------------------------------------------------------------------------------------

### Dades del document

Número de DOGV
:   5510

Data del DOGV
:   11-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/4841


Data del document
:   11-04-2007

Organisme emissor
:   Conselleria d'Infraestructures i Transport

Tipus de document
:   Edicte

El Sr. Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Creaciones Payma, SL, amb domicili a Elx que s'ha dictat el laude en l'expedient 031/06-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
"Alacant, deu de novembre de 2006. A les 10.00 hores es constituïx la Junta Arbitral de Transports d'Alacant en la seu de l'avinguda d'Aguilera, 1-6ª planta, pels membres expressats al marge, a fi de dictar el laude arbitral sobre la controvèrsia plantejada en l'expedient 031/06-A, promogut per Azkar Alicante, SL, amb domicili a Elx (Alacant), contra Creaciones Payma, SL, amb domicili a Elx (Alacant), en relació amb la reclamació següent: impagament de ports per servicis de transport realitzats durant els mesos de setembre, octubre i novembre de 2005 i gener i febrer de 2006 d'Elx per a distintes poblacions de la península i viceversa per un muntant de 2.636,59 €, incloent IVA i despeses bancàries per devolucions d'efectes. Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Sr. Juan Luis Baeza Alemañ que ratifica la demanda i les quanties expressades. Així mateix són aportats a l'expedient, com a proves documentals, albarans justificatius de l'entrega en destí de les diferents partides, facturació i extractes bancaris en què s'arrepleguen les despeses produïdes en la gestió de cobrament constituint tot això el muntant objecte d'esta reclamació. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, en tant que afecta les qüestions competencials de les juntes arbitrals de transport, entenent, d'acord amb allò que s'ha prescrit en l'article 29 de la Llei 34/2002, d'11 de juliol, sobre Servicis de la Societat de la Informació i de Comerç Electrònic, que el lloc de realització del contracte és Elda (Alacant) per estar establit en la dita població el prestador del servici. Admeses pel Col·legi Arbitral a instàncies de l'actora les proves documentals presentades, estudiada la demanda i efectuada l'anàlisi de les manifestacions que s'han exposat abans, s'arriba per unanimitat al laude següent: estimar la demanda interposada per Azkar Alicante, SL, contra Creaciones Payma, SL, per considerar formalitzats els diferents contractes de transport i realitzades les prestacions convingudes sense que existisca constància del pagament dels ports meritats. Conseqüentment amb allò que s'ha exposat, procedix que Creaciones Payma, SL, abone a Azkar Alicante, SL, la quantitat de 2.636,59 € (dos mil sis-cents trenta-sis amb cinquanta-nou euros) en concepte de ports després de liquidació incloent l'expressada quantitat de l'IVA i les despeses bancàries acreditades. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els deu dies següents al de la notificació del laude, o d'aclariment en els cinc dies següents al de la notificació. Contra el laude arbitral ferm només es pot interposar recurs de revisió de conformitat amb el que establix la legislació processal per a les sentències processals fermes. El que perquè conste, s'arxive i es trasllade a les parts firmen els membres de la Junta al lloc i en la data indicats.  
Alacant, 11 d'abril de 2007.- El president: Manuel J. Gálvez.Edicte de la Junta Arbitral del Transport d'Alacant sobre la notificació del laude arbitral a l'empresa Creaciones Payma, SL, en l'expedient 031/06-A. [2007/4841]Conselleria d'Infraestructures i Transport